Nyhedsbrev fra fagkonsulenten juni 2018

Dette nyhedsbrev indeholder foruden sidste nyt fra fagkonsulenten, invitation til inspirationsseminar for lærere, der skal deltage i DM i Nationaløkonomi, et nyt lærebogssystem, samt inspiration til brug af IT i undervisningen fra en af vores kolleger.

## Fra fagkonsulenten

# Kommentarer til årets eksamensopgave international økonomi

Af fagkonsulent Claus Faber Timm

Resultaterne af årets eksamen giver anledning til bekymring for faget. Årets gennemsnit ved eksamen er som følger:

|  |
| --- |
| Karakterer international økonomi |
| **Opgavetype** | **Antal af Karakter** | **Gennemsnit af Karakter** |
| **Papir** | **2811** | **5,69** |
| **IT** | **469** | **5,23** |
| Samlet | 3280 | 5,62 |

Vi ligger således lavere end tidligere år og noget lavere end sammenlignelige fag som samfundsfag på stx og afsætning og virksomhedsøkonomi på hhx. Jeg har endvidere haft samtaler med en række rektorer som undrer sig over karaktergennemsnit og bedømmelse af enkelte elever.

Det ses ligeledes ovenfor at blandt de elever der består, giver vi flere gange 02, 4 og 7 end forventet og færre 10 og 12 end forventet. Der er således brug for at vi arbejder mere tydeligt med hvad vi kræver og hvordan opgaverne skal løses. Dette vil jeg understøtte i det kommende år. Der er endvidere censorer der ligger bekymrende lavt. Disse vil jeg tage fat i de kommende dage med henblik på afdækning af de problemer de så blandt eleverne.

Den samlede beståelsesprocent er 95 hvilket er fint.

Opgaverne kan findes på materialeplatformen.

Til orientering vedlægger jeg en række relevante informationer fra forcensuren. De kan findes [HER](https://www.emu.dk/sites/default/files/CLT%20juniOversigt%20over%20svarene%20i%20forcensuren.docx).

**DM i Nationaløkonomi – inspirationsseminar for lærere**

Som altid afholdes der i efteråret DM i Nationaløkonomi. Konkurrencen foregår ved, at der afholdes en lokal konkurrence på skolerne, hvorefter hver skole kan lade deres bedste løsning indgå i finalen, som afholdes på CBS d. 16. november.

Forud for efterårets forløb og finale afholdes der for lærere et inspirationsseminar, hvor lærere dels kan høre mere om konkurrencen og dels få planlagt et forløb, der er lige til at afvikle, så eleverne bliver klare til DM.

**Inspirationsseminaret afholdes d. 30. august i Fredericia og d. 5. september i Lyngby**

Teamet bag DM i Nationaløkonomi har lavet en flyer, som kan findes [HER](https://www.emu.dk/sites/default/files/Inspirationsseminar%202018%20.pdf). – Og man er også velkommen til at gå ind på DMs hjemmeside: [www.innovativeeconomics.dk](http://www.innovativeeconomics.dk) og se mere om tilmelding etc.

**Ny grundbogsserie til International Økonomi**

Forlaget Columbus har udgivet første bind i en ny serie til IØ på B- og A-niveau. Bøgerne, der er skrevet af lærebogsforfatteren Jacob Graves Sørensen, giver et nyt bud på, hvordan man kan behandle IØ efter reformen i 2017. De tilhørende arbejdsbøger rummer blandt andet inspiration til, hvordan man kan arbejde med problembaseret læring (PBL) i faget. *International Økonomi – grundbog til B-niveau* (352 sider, kr. 195 ekskl. moms) er udsendt i lærereksemplarer til skolerne.
Forlaget varsler, at de to A-niveaubøger udkommer i løbet af efteråret. Se evt. mere på [www.forlagetcolumbus.dk](http://www.forlagetcolumbus.dk).

**IT i undervisningen**

Lektor Lars Ljungqvist, som har både IT-teknisk og økonomisk baggrund, bruger videoer i sin undervisning for at supplere e-bøgerne. I praksis laver han screencasts om fagenes mest centrale emner, og lægger dem ind på en YouTube kanal: <https://www.youtube.com/channel/UC8BAhXzX9TKQogaS-cl1Hyg>.

Videoerne er organiseret i playlister om forskellige emner: Udbuds- og efterspørgsel, økonomiske politikker mv, men også programmering og databaser fra faget informatik eller emner fra økonomisk grundforløb. Der er 2 former for video: Powerpoints, som relaterer tæt til pensum. Se et eksempel her <https://www.youtube.com/watch?v=JmBcgpj-axk> og redskabsvideoer, der f.eks. viser, hvordan man i praksis laver en efterspørgselskurve i PowerPoint:  <https://www.youtube.com/watch?v=WhZX0f3xVH8>.

**Supplement til bøgerne**

Egentligt bruger Lungqvist det mest som et supplement til bøgerne, men også som repetition. Hvis en elev har glemt noget omkring f.eks. udbudskurven, kan forklaringen understøttes ved at bede vedkommende om at se en video. De bruger det også som opslagsværk til opgaveløsning og i eksamenssituationer.

”Nogle lærer bedst fra en bog, andre fra en video. Med mine videoer har de flere muligheder, som supplerer hinanden ganske fint”, siger Lungqvist, der samtidig inviterer andre til at bidrage, dele erfaringer og ”lege med”.

Som altid er kommentarer, forslag eller materialer velkomne. Det sendes til cak@ucrs.dk og vil derfra blive bragt videre til rette sted.

Med ønsket om rigtig god sommer til alle.

Catarina Kastrup og Claus Faber Timm